2023 2 20
LT
Europos Sąjungos oficialusis leidinys
L 52/5
2.
Šis reglamentas netaikomas 1 dalyje nurodytų veterinarinių vaistų naudojimui mokslinių tyrimų arba jų kūrimo ir bandymo tikslais, kaip nurodyta Reglamento (ES) 2016/429 46 straipsnio 3 dalyje.
2 straipsnis Terminų apibrėžtys 1.
Šiame reglamente vartojamų terminų apibrėžtys:
a) A kategorijos liga – į sąrašą įtraukta liga, kurios atvejų Sąjungoje paprastai nepasitaiko ir kurią vos tik nustačius būtina nedelsiant imtis likvidavimo priemonių, kaip nurodyta Reglamento (ES) 2016/429 9 straipsnio 1 dalies a punkte; b) B kategorijos liga – į sąrašą įtraukta liga, kuri turi būti kontroliuojama visose valstybėse narėse, siekiant ją likviduoti visoje Sąjungoje, kaip nurodyta Reglamento (ES) 2016/429 9 straipsnio 1 dalies b punkte; c) skubus slopinamasis skiepijimas – kompetentingos institucijos įgyvendinama laikomų sausumos gyvūnų skiepijimo strategija, skirta A kategorijos ligų prevencijai ir kontrolei pagal 7 straipsnio 1 dalies a punkto i papunktį; d) skubus apsauginis skiepijimas – kompetentingos institucijos įgyvendinama laikomų sausumos gyvūnų skiepijimo strategija, skirta A kategorijos ligų prevencijai ir kontrolei pagal 7 straipsnio 1 dalies a punkto ii papunktį; e) skubus laukinių sausumos gyvūnų skiepijimas – kompetentingos institucijos įgyvendinama laukinių sausumos gyvūnų skiepijimo strategija, skirta A kategorijos ligų prevencijai ir kontrolei pagal 7 straipsnio 1 dalies a punkto iii papunktį; f)
profilaktinis skiepijimas – kompetentingos institucijos įgyvendinama skiepijimo strategija, skirta A kategorijos ligų prevencijai ir kontrolei pagal 7 straipsnio 1 dalies b punktą;
g) skiepijimo zona – zona, kurioje atliekamas į sąrašą įtrauktų rūšių gyvūnų skiepijimas, siekiant užkirsti kelią A kategorijos ligoms ir jas kontroliuoti; h) aplink skiepijimo zoną esanti zona – zona aplink skiepijimo zoną, kurioje neleidžiama skiepyti A kategorijos ligų prevencijos ir kontrolės tikslais ir kurioje vykdoma sustiprinta priežiūra šioms ligoms nustatyti; i)
patvirtintas protrūkis – protrūkis, patvirtintas pagal Deleguotojo reglamento (ES) 2020/689 9 straipsnio 2, 3 ir 4 dalis;
j)
atsigavimo laikotarpis – laikotarpis, kurio reikia, kad skiepijimo zonoje būtų atkurta gyvūnų sveikatos būklė, buvusi iki skiepijimo nuo A kategorijos ligos, įrodant, kad A kategorijos ligos nėra, atlikus skubų apsauginį skiepijimą nuo jos;
k) apsaugos zona – apsaugos zona, nustatyta pagal Deleguotojo reglamento (ES) 2020/687 21 straipsnio 1 dalies a punktą; l)
priežiūros zona – priežiūros zona, nustatyta pagal Deleguotojo reglamento (ES) 2020/687 21 straipsnio 1 dalies b punktą;
m) galvijas – kanopinis gyvūnas, priklausantis Bison, Bos (įskaitant Bos, Bibos, Novibos, Poephagus pogenčius) ir Bubalus (įskaitant Anoa pogentį) gentims, ir sukryžmintų šios rūšies gyvūnų palikuonis; n) avis – kanopinis gyvūnas, priklausantis Ovis genčiai, ir sukryžmintų šios rūšies gyvūnų palikuonis; o) ožka – kanopinis gyvūnas, priklausantis Capra genčiai, ir sukryžmintų šios rūšies gyvūnų palikuonis; p) kupranugarinių šeimos gyvūnas – kanopinis Camelidae šeimos, įtrauktos į Reglamento (ES) 2016/429 III priedą, gyvūnas; q) kiaulė – kanopinis Suidae šeimos, įtrauktos į Reglamento (ES) 2016/429 III priedą, gyvūnas;